স্বরাষ্ট্র মন্ত্রক
কোভিড-১৯এর কার্যকরী নিয়ন্ত্রণের জন্য স্বরাষ্ট্র মন্ত্রকের পথ নির্দেশ
নয়াদিল্লী, ২৩ মার্চ, ২০২১
• কেন্দ্রীয় স্বরাষ্ট্র মন্ত্রক আজ একটি নির্দেশ জারি করেছে কোভিড-১৯এর কার্যকরী নিয়ন্ত্রণের জন্য পথদিশা সম্বলিত। এটি কার্যকর থাকবে পয়লা এপ্রিল ২০২১ থেকে ৩০ এপ্রিল ২০২১ পর্যন্ত।
• পথদিশার প্রধান লক্ষ্য কোভিড-১৯ সংক্রমণ রুখতে অর্জিত লাভকে সংহত করা যা গত প্রায় ৫ মাস ধরে দেখা গেছে নিয়মিত অ্যাক্টিভ কেসের ক্ষেত্রে।
• কোভিড-১৯ নতুন করে ছড়ানোয় যা দেশের অনেকাংশে দেখা যাচ্ছে সেইজন্য রাজ্য ও কেন্দ্রশাসিত অঞ্চলগুলিকে পথদিশা দেওয়া হয়েছে কঠোর ভাবে টেস্ট ট্র্যাক ট্রিট বলবৎ করার জন্য সারা দেশে যাতে প্রত্যেকের কোভিড সংক্রান্ত আচরণ নিশ্চিত করা যায়, টিকাকরণ বৃদ্ধি করা যায় এবং উদ্দিষ্ট গোষ্ঠীর সকলকে টিকা দেওয়া যায়।
• এটা জোর দেওয়া হয়েছে নিশ্চিত করতে সকল কার্যক্রম পুনরায় শুরু করতে এবং অতিমারী পুরোপুরি অতিক্রম করার জন্য যার জন্য প্রয়োজন নির্দিষ্ট কন্টেইনমেন্ট রণকৌশল অনুসরণ করা এবং কঠোরভাবে কেন্দ্রীয় স্বরাষ্ট্র মন্ত্রকের পথদিশা মানা। স্বাস্থ্য ও পরিবার কল্যাণ মন্ত্রক এবং অন্যান্য কেন্দ্র ও মন্ত্রকের নির্দেশও মানতে হবে।
টেস্ট ট্র্যাক ট্রিট প্রোটোকল
• রাজ্য এবং কেন্দ্রশাসিত অঞ্চল যেখানে আরটিপিসিআর পরীক্ষার অনুপাত কম সেখানে দ্রুত বাড়াতে হবে যাতে ৭০ শতাংশ বা তার বেশি মাত্রায় পৌঁছানো যায়।
• নিবিড় পরীক্ষার মাধ্যমে নতুন পজিটিভ কেসগুলি আলাদা করে কোয়ারেনটাইন করতে হবে দ্রুত এবং সময়ে চিকিৎসা করতে হবে।
• এছাড়া প্রোটোকল অনুযায়ী তাদের সংস্পর্শে যারা এসেছে তাদের খুঁজে বের করতে হবে দ্রুত এবং একইভাবে আলাদা করতে হবে কোয়ারেনটাইন করতে হবে।
• পজিটিভ কেস এবং তাদের সংস্পর্শে আসা ব্যক্তিদের খোঁজার ওপর ভিত্তি করে কন্টেইনমেন্ট অঞ্চল সতর্কভাবে স্থির করতে হবে জেলা কর্তৃপক্ষকে অণু স্তরে কেন্দ্রীয় স্বরাষ্ট্র মন্ত্রকের পথদিশা বিবেচনা করে।
• জেলাশাসক এবং রাজ্য সরকার কেন্দ্রশাসিত অঞ্চলগুলির দ্বারা কন্টেইনমেন্ট অঞ্চলের তালিকা নিয়মিত ওয়েবসাইটে তুলতে হবে এবং কেন্দ্রীয় স্বাস্থ্য ও পরিবার কল্যাণ মন্ত্রকের সঙ্গে নিয়মিত তালিকা ভাগ করে নিতে হবে।
• চিহ্নিত কন্টেইনমেন্ট অঞ্চলের মধ্যে স্বাস্থ্য ও পরিবার কল্যাণ মন্ত্রকের নির্দিষ্ট বিধি কঠোরভাবে পালন করতে হবে যার মধ্যে আছে নির্দিষ্ট এলাকা নিয়ন্ত্রণ, বাড়ি বাড়ি খোঁজ নেওয়া, সংস্পর্শে আসা ব্যক্তিদের খুঁজে বের করা, আইএলআই/সারি কেসে পর্যবেক্ষণ।
• স্থানীয় জেলা, পুলিশ এবং পুর কর্তৃপক্ষ দায়ি থাকবে এই কন্টেইনমেন্ট বিধি কঠোরভাবে পালন করা হচ্ছে কি না তা নিশ্চিত করার জন্য এবং রাজ্য সরকার ও কেন্দ্রশাসিত অঞ্চল সরকার নিশ্চিত করবে সংশ্লিষ্ট আধিকারিকের দায়িত্ব।
কোভিডের জন্য উপযুক্ত আচরণ
• রাজ্য ও কেন্দ্রশাসিত অঞ্চলের সরকারগুলি সবরকম প্রয়োজনীয় পদক্ষেপ নেবে কর্মক্ষেত্রে এবং জনাকীর্ণ অঞ্চলে কোভিড-১৯ উপযুক্ত বিধি মানাতে।
• ফেসমাস্ক পড়া, হাত ধোয়া, সামাজিক দূরত্ব বজায় রাখা কঠোরভাবে পালন করার জন্য রাজ্য সরকারগুলি এবং কেন্দ্রশাসিত অঞ্চলগুলি উপযুক্ত জরিমানা সহ প্রশাসনিক ব্যবস্থা নিতে পারে।
• কোভিড-১৯ ব্যবস্থাপনার জন্য জাতীয় নির্দেশিকা সারা দেশেই অনুসৃত হবে যাতে কোভিড-১৯ সংক্রান্ত উপযুক্ত আচরণবিধি বলবৎ করা যায়।
স্থানীয় নিষেধাজ্ঞা
• পরিস্থিতির বিবেচনা করে রাজ্য এবং কেন্দ্রশাসিত অঞ্চলগুলি স্থানীয়ভাবে নিষেধাজ্ঞা জারি করতে পারে জেলা, উপজেলা, শহর, ওয়ার্ড স্তরে যাতে কোভিড-১৯ সংক্রমণ রোখা যায়।
আন্তঃরাজ্য, অন্তররাজ্য চলাচলে কোনো নিষেধাজ্ঞা নেই
• আন্তঃরাজ্য এবং অন্তররাজ্যে কোনোরকম মানুষ বা পণ্য চলাচলে নিষেধাজ্ঞা থাকবে না। এর জন্য কোনো আলাদা করে অনুমতি লাগবে না।
নির্দিষ্ট এসওপি কঠোরভাবে পালন
• কন্টেইনমেন্ট অঞ্চলের বাইরে সবরকম কাজকর্ম করা যাবে এবং বিভিন্ন এসওপি নির্দিষ্ট করা হয়েছে যার মধ্যে আছে যাত্রীবাহী ট্রেন চলাচল, বিমান চলাচল, মেট্রো ট্রেন, স্কুল, উচ্চশিক্ষা প্রতিষ্ঠান, হোটেল রেস্তোরাঁ, শপিং মল, মাল্টিপ্লেক্স, এন্টারটেনমেন্ট পার্ক, যোগ কেন্দ্র, জিমনাসিয়াম, প্রদর্শনী, সম্মেলন, সমাবেশ।
• সময়ে সময়ে পরিবর্তিত এসওপি বলবৎ করতে হবে সংশ্লিষ্ট কর্তৃপক্ষকে যাদের ওপর দায়িত্ব অর্পণ করা হয়েছে।
টিকাকরণ
• ভারত সরকার বিশ্বের বৃহত্তম টিকাকরণ অভিযান শুরু করেছে।
• টিকাকরণ অভিযান সুষ্ঠুভাবে চলছে তবে বিভিন্ন রাজ্যে এবং কেন্দ্রশাসিত অঞ্চলে তা সমান নয়। অনেক রাজ্য এবং কেন্দ্রশাসিত অঞ্চলে মন্থর গতিতে টিকাকরণ উদ্বেগের বিষয়। বর্তমান প্রেক্ষাপটে কোভিড-১৯এর বিরুদ্ধে টিকাকরণ জরুরি সংক্রমণ শৃঙ্খল ভাঙতে।
• সেইজন্য সব রাজ্য কেন্দ্রশাসিত সরকারকে দ্রুত টিকাকরণের গতি বাড়াতে হবে যাতে যাদের টিকাদান করা প্রয়োজন তা দ্রুত তা দেওয়া যায়।